Crin Antonescu vrea ca Georgescu să treacă de filtrul CCR și să i se valideze candidatura: „E mai plăcut să ai de-a face cu originalul”
Crin Antonescu, candidatul coaliției la alegerile prezidențiale, spune că vrea să treacă Călin Georgescu de filtrul CCR și să i se valideze candidatura. El a mai afirmat că vrea ca Georgescu să candideze pentru că a făcut promisiuni și a dat sentimentul că, dacă ar fi președintele țării, România aproape ar fi o mare putere mondială, iar milioane de oameni nu trebuie să rămână cu sentimentul că le-a fost luat dreptul de a da, printr-un simplu vot, un destin extraordinar țării.